E-7455/2009

Mál þetta, sem dómtekið var föstudaginn 19. febrúar sl., er höfðað fyrir Héraðsdómi Reykjavíkur af Hætti ehf., kt. 000000-0000, Suðurlandsbraut 12, Reykjavík, með stefnu, birtri 24. og 25. maí 2009, og þingfestri 11. júní 2009, á hendur Leturprenti ehf., kt. 000000-0000, Síðumúla 22, Reykjavík, nú LP 2007 ehf., H-kk-þgf G-kk-þgf, kt. 000000-0000, Laxatungu 37, Mosfellsbæ og B-kk-þgf A-kk-þgf, kt. 000000-0000, Sogavegi 126, Reykjavík.

Dómkröfur stefnanda eru þær, að stefndu verði dæmdir in solidum til að greiða stefnanda skuld, að fjárhæð 7.200.000, ásamt dráttarvöxtum skv. 1. mgr. 6. gr. laga nr. 38/2001 frá 15.05. 2009 til greiðsludags. Þá er krafizt málskostnaðar að mati dómsins.

Dómkröfur stefndu, B-kk-ef A-kk-ef og H-kk-ef G-kk-ef, eru þær, að þeir verði sýknaðir af kröfum stefnanda og að stefnandi verði dæmdur til að greiða þeim málskostnað að mati dómsins.

Af hálfu stefnda, LP 2007 ehf., hefur verið sótt þing en ekki haldið uppi vörnum í málinu.

II

Málsástæður stefnanda

Stefnandi kveðst byggja kröfu sína á víxli, að fjárhæð kr. 7.200.000, útgefnum af stefnda Burkna 10.03. 2009 og framseldum af honum, en samþykktum til greiðslu hjá SPRON í Reykjavík af stefnda Leturprenti ehf., með gjalddaga 15.05. 2009. Víxillinn sé ábektur og framseldur af stefnda H-kk-þgf og sé hann án afsagnar.

Skuldin hafi ekki fengizt greidd, þrátt fyrir innheimtutilraunir.

Stefnandi kveðst vísa til víxillaga númer 93/1933, einkum 7. kafla laganna um fullnustu vegna greiðslufalls. Málið sé rekið skv. 17. kafla laga 91/1991 um meðferð einkamála. Kröfur um dráttarvexti, þ.m.t. vaxtavexti, styðji stefnandi við lög um vexti og verðtryggingu nr. 38/2001. Krafan um málskostnað styðjist við 1. mgr. 130. gr. laga 91/1991 um meðferð einkamála. Varðandi varnarþing vísist til 32. gr. laga nr. 91/1991.

Málsástæður stefndu B-kk-ef A-kk-ef og H-kk-ef G-kk-ef

Í máli þessu krefji stefnandi stefndu um greiðslu á víxli að fjárhæð kr. 7.200.000, sem útgefinn hafi verið þann 10. marz 2009 af stefnda B-kk-þgf og framseldur af honum og stefnda H-kk-þgf. Víxillinn hafi verið samþykktur til greiðslu af stefnda Leturprenti ehf. og hafi verið óútfylltur, hvað útgáfudag og gjalddaga varði, þegar hann hafi verið afhentur í marz 2007, og hafi hann þar með verið sýningarvíxill, sbr. 2. mgr. 2. gr. víxillaga nr. 93/1933.

Stefnandi hafi, án heimildar, sett gjalddaga á víxilinn, sem honum hafi borið að sýna til greiðslu. Séu stefndu, B-kk-nf og H-kk-nf, óbundnir af breytingu þessari samkvæmt 69. gr. víxillaga nr. 93/1933, enda hafi stefnandi enga heimild haft til slíkrar útfyllingar í þá eyðu víxilsins, sbr. 10. gr. víxillaga nr. 93/1933.

Stefnandi hafi tilkynnt stefndu, að greiðslustaður væri SPRON, Ármúla 13A í Reykjavík, og að hann væri með gjalddaga 15. maí 2009. Útibú SPRON í Ármúla 13 A hafi verið lokað þann dag og hafi ekki verið opið þar síðan. Víxillinn beri það ekki með sé að hafa verið í bankastofnun á sýningardegi, eða næstu tvo daga þar á eftir. Hafi hann því ekki verið sýndur með réttum hætti og sé ábyrgð stefndu, B-kk-ef og H-kk-ef, þar með niður fallin. Vísi þeir til 38. gr., 45. gr. og 53. gr. víxillaga nr. 93/1933 sýknukröfum sínum til stuðnings. Málskostnaðarkrafa stefndu sé reist á 130. gr. laga nr. 91/1991 um meðferð einkamála.

III

Forsendur og niðurstaða

Mál þetta er rekið samkvæmt 17. kafla einkamálalaga. Stefnandi byggir kröfur sínar á víxli, sem er formlega réttur samkvæmt 1. mgr. víxillaga nr. 93/1933. Engar varnir hafa komið fram í málinu af hálfu stefnda LP 2007 ehf., sem áður var Leturprent ehf. Með því að skjöl málsins eru í samræmi við dómkröfur stefnanda, hvað þennan stefnda varðar, verða kröfur stefnanda á hendur honum teknar til greina að öllu leyti.

Stefndu, B-kk-nf og H-kk-nf, byggja sýknukröfu sína á því, að stefnandi hafi, án heimildar, sett gjalddaga á víxilinn, sem hafi verið sýningarvíxill, og hafa þeir lagt fram ljósrit af víxlinum, eins og hann var upphaflega, þar sem hvorki hefur verið færður inn útgáfudagur né gjalddagi.

Í 10. gr. víxillaga segir svo: „Nú er víxill eigi ritaður að fullu, er hann er gefinn út, og er hann seinna fylltur út á annan veg en um hafði verið samið, og verður þetta þá eigi borið fyrir við víxilhafa, nema hann hafi vitað betur, er hann fékk víxilinn, eða sýnt af sér stórkostlegt gáleysi.“ Stefndu hafa ekki sýnt fram á, að stefnandi hafi farið út fyrir heimild sína eða sýnt af sér stórkostlegt gáleysi, þegar hann ritaði útgáfudag og gjalddaga á víxilinn, sem ber með sér að vera tryggingarvíxill vegna húsaleigu vegna Síðumúla 22. Er því ekki fallizt á sýknukröfu stefndu af þessum sökum.

Þá byggja stefndu sýknukröfu sína á því, að víxillinn hafi ekki verið sýndur til greiðslu með réttum hætti, þar sem greiðslustaður víxilsins hafi verið lokaður á sýningartíma og ekki verið opnaður síðan.

L-kk-nf Á-kk-nf lögmaður sendi öllum stefndu símskeyti hinn 13. maí 2009, þar sem tilkynnt er um gjalddaga og greiðslustað víxilsins.

J-kk-nf P-kk-nf lögmaður gaf skýrslu fyrir dómi. Hann staðfesti yfirlýsingu sína á dskj. nr. 8 og skýrði svo frá m.a., að þar sem Sparisjóðurinn hefði verið yfirtekinn af Fjármálaeftirlitinu 21. marz 2009 hefði útibúum sjóðsins verið lokað. Í höfuðstöðvunum, sem voru í Ármúla, hefði skilanefndin þó verið starfandi og u.þ.b. 30 starfsmenn. Húsnæðið hefði verið læst, en upplýsingar hafi verið á hurðinni um símanúmer innandyra, sem menn gátu hringt í, ef þeir ættu þangað erindi. Hann kvaðst muna eftir umræddum víxli, en L-kk-nf Á-kk-nf lögmaður hefði haft samband við sig og falið sér víxilinn til geymslu. Hann vísaði jafnframt í dskj. nr. 8, þar sem fram kemur, að víxillinn hafi verið til sýnis og greiðslu í SPRON, Ármúla 13 A á gjalddaga. Hann hafi síðan verið afhentur L-kk-þgf Á-kk-þgf hdl. á ný hinn 20. maí 2009.

Enda þótt almenn bankastarfsemi hafi ekki verið fyrir hendi á greiðslustað á gjalddaga víxilsins eða eftir þann tíma, liggur fyrir, að stefndu var sérstaklega tilkynnt um greiðslustaðinn tveimur dögum fyrir gjalddagann. Samkvæmt framburði J-kk-ef P-kk-ef, sem þykir trúverðugur og hefur ekki verið andmælt, var víxillinn á greiðslustað á gjalddaga, og hafa stefndu ekki haldið því fram eða sýnt fram á, að þeir hafi komið að læstum dyrum og ekki mátt komast inn á tilgreindum dögum. Er því ekki fallizt á, að stefnandi hafi glatað rétti á hendur stefndu fyrir þær sakir, að víxillinn hafi ekki verið á greiðslustað á gjalddaga hans eða næstu daga á eftir.

Samkvæmt framansögðu verða kröfur stefnanda á hendur öllum stefndu teknar til greina að öllu leyti. Eftir þessum úrslitum ber jafnframt að dæma stefndu in solidum til að greiða stefnanda málskostnað, sem þykir eftir atvikum hæfilega ákveðinn kr. 500.000.

S-kvk-nf Ó-kvk-nf héraðsdómari kvað upp dóminn.

D Ó M S O R Ð

Stefndu, LP 2007 ehf., B-kk-nf A-kk-nf og H-kk-nf G-kk-nf, greiði in solidum stefnanda, Hætti ehf., kr. 7.200.000, ásamt dráttarvöxtum skv. 1. mgr. 6. gr. laga nr. 38/2001 frá 15.05. 2009 til greiðsludags og kr. 500.000 í málskostnað.

S-kvk-nf Ó-kvk-nf